Document ID: 31978R2217

ΚΑΝΟΝΙΣΜΟΣ (ΕΟΚ) αριθ. 2217/78 ΤΟΥ ΣΥΜΒΟΥΛΙΟΥ της 26ης Σεπτεμβρίου 1978 περί συνάψεως του προσθέτου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ καθώς και του πρωτοκόλλου περί χρηματοδοτικής συνεργασίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 238,
τη σύσταση της Επιτροπής,
τη γνώμη της Συνελεύσεως(1),
Εκτιμώντας
ότι πρέπει να συναφθούν το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ, καθώς και το πρωτόκολλο περί χρηματοδοτικής συνεργασίας, που υπογράφησαν στις Βρυξέλλες την 8η Φεβρουαρίου 1977,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητος και του Κράτους του Ισραήλ και το πρωτόκολλο περί χρηματοδοτικής συνεργασίας εγκρίνεται εξ ονόματος της Κοινότητος.
Τα κείμενα, που αναφέρονται στο πρώτο εδάφιο, προσαρτώνται στον παρόντα κανονισμό.
Άρθρο 2
Ο πρόεδρος του Συμβουλίου προβαίνει στις κοινοποιήσεις, που προβλέπονται στο άρθρο 16 του προσθέτου πρωτοκόλλου και στο άρθρο 13 του χρηματοδοτικού πρωτοκόλλου(2).
Άρθρο 3
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Σεπτεμβρίου 1978.

Labels: 18
15
5